Suchinthana/si-wikipedia huggingface dataset:
රුහුණු කතරගම පුදබිමේ සිංහල දෙවියන්

කතරගම බෞද්ධ  දෙවියන් 

ලංකාරක්ෂක සතරවරම් දෙවියන් වන උත්පලවර්ණ සුමන කාර්තිකේය විභීෂණ යන දෙවියන් අතර කතරගමට අධිගෘහිත මහාසේන ස්කන්ධකුමාර දිව්‍යරාජයාද වේ.මේ බිම වත්මනෙ පුද ලබන කතරගම ස්කන්ධකුමාර දෙවියන් හා කිරිවෙහෙර කරවූ මහසෙන් දෙවියන් දෙදෙනෙක් බවද එක් අයෙක් බවද මත වේ.

අප මහාසේන දෙවියන් ලෙස හදුන්වන්නේ බුදුරජාණන් වහන්සේ කතරගම කිරිවෙහෙර භූමියට වැඩ බොහෝ දෙවියන්ට ධර්මය දේශනා කල පසු එම ස්ථානයේ ස්ථූපයක් කරවූ මහාඝෝෂ හෙවත් මහා සේන දිව්‍ය රාජයාය.

බුදු සසුනට මෑත කාලයේ මහත් සේවයක් කල බලන්ගොඩ ආනන්ද මෛත්‍රි නාහිමිපාණන් වහන්සේද සැබෑ කතරගම දෙවියන් පිලිබදව ගවේෂණය කර තිබේ.උන්වහන්සේ නාඩි වාක්‍ය ශාස්ත්‍රයෙන් ලබාගත් තොරතුරු අනුව කතරගමට අධිගෘහිත දෙවියන් දඹදිව සුබ්‍රහ්මණ්‍ය නමින් සිටි බලගතු දේවතාවෙකි.බුදු රදුන්ගේ අණ පරිදි කතරගමට අධිගෘහිතව බෞද්ධයින් ආරක්ෂා කිරීම සුබ්‍රහ්මණ්‍යය දෙවියන් සිදුකරයි( ධාතු වංසය අනුව කතරගමට අධිපති මහසෙන් දෙවියන්ය)ඉන්දියාවේදී සුබ්‍රහ්මණ්‍ය යන නාමය ස්කන්ධකුමාර දෙවියන් සදහා අතීතයේ සිට භාවිත වේ.ගුප්ත යුගයට අයත් කාසිවල මුහුණු සය සහ මොනර වාහනය සහිත ස්කන්ධකුමාර රූපය සහ බ්‍රහ්මණ්‍ය ලෙස සටහන් කර තිබෙනු දැකිය හැක.දකුණු ඉන්දියාවේදි කදකුමරුන් හදුන්වන ප්‍රධාන නාමයක් ලෙස සුබ්‍රමනියම් හැදින්විය හැක.එසේම කදකුමරුට මහාසේන යන නම ඉන්දියානුවත්ද භාවිතා කර තිබේ උදාහරණයක් ලෙස ස්කන්ධ ගයාත්‍රි මන්ත්‍රය වන්නේ
ඕම් තත් පුරුෂාය විද්මහේ 
මහාසේනාය ධීමහී 
තන්නෝ ශන්මුඛ ප්‍රචෝදයාත් යන්නයි.

එසේම වර්තමානයේ පැතිරෙන අදහසක් වන්නේ බ්‍රිතාන්‍යයන් විසින් පලමු නිදහස් සටන පරාජයෙන් පසු කතරගම පුදබිම හින්දූන්ට භාරදුන් බවත් ඉන්පසු කතරගම පුදබිම ස්කන්ධකුමාර දෙවියන්ට කැපකල බවත්ය.මෙය වැරදි අදහසෙකි.සාහිත්‍ය මූලාශ්‍ර කීපයකින් ඒ බව සනාථ කරමු.

මහනුවර යුගයේ කීර්ති ශ්‍රී රාජසිංහ රජ සමයේ ලියවුණු වදන් කවි පොතෙහි

කතරගම පුර පවර යස තෙද මුහුණු සය ඇති දෙව් රජාණෙනි
ආනුභාවෙන් මෙමට සිල්පය සිද්ධ කර කර දෙන සමුදුරාණෙනි.....

මේ අනුව මහනුවර යුගයේදි කතරගම මුහුණු සයක් ඇති කද කුමරු වෙනුවෙන් කැපවූ බව පැහැදිලිය.

නමුත් කතරගම මහාසේන දෙවියන් හා ස්කන්ධකුමාර දෙවියන් එක් අයෙකු බව හදුනා ගැනීම මීටත් පෙර සිදුවූවකි.
කෝට්ටේ යුගයේ ෂඩ්භාෂා පරමේශ්වර තොටගමුවේ සිරි රහල් හිමි රචිත සැළලිහිණි සන්දේශයේ 

ගනේ මිණි බැබලි කිරනෙව් සතපාය
රනේ යටග සැවුලිදු දද ගලපාය
අනේලකර කල පුර අප නරපාය
පෙනේ දකුණැ මහසෙන් දෙව්‍ රද පාය

සැවුල් ධජය හින්දු සාහිත්‍ය අනුව කදකුමරුන් සතු මංගලෝපකරණයෙකි. සැවුල් ධජයන්ගෙන් රුහුණෙ මහාසේන දේව ප්‍රාසාදය සැරසීමෙන් පෙනී යන්නේ කෝට්ටේ යුගයේ සිටම මහාසේන සහ ස්කන්ධකුමාර දෙවියන් එක් අයෙකු ලෙස පිලිගත් බවය.

මීට අමතර්ව අරුණගිරිනාථර් නම් හින්දු පඩිවරයාගෙ පොත්වලද කතරගම ස්කන්ධ දෙවියන්ගේ දෙවොලක් ගැන සදහන් කර ඇත.

කෙසේ වෙතත් බෞද්ධ බැතිමතුන් බොහෝදෙනෙකු කතරගම දෙවියන්ගේ පිහිට බලාපොරොත්තුවෙන් කතරගම පුදබිමට පැමිණ නොයෙක් පුද පූජා තබයි.මේ වතාවත් ඇතැම් බෞද්ධ බැතිමතුන් බොහෝ වැරදි සිදුකරයි.එකක් නම් කිරිවෙහෙර වැදපුදා පලමුව තෙරුවන් වැද පසුව දෙවියන් පිදිය යුතු වුවත් පලමුව දේවාලයට ගොස් පසුව කිරිවෙහෙර යාමයි.මෙයින් සිදුවන්නේ ආර්‍ය ශ්‍රාවක කද සුරිදුගේ පිහිටද මොවුනට නැතිව යෑමයි.එසේම ඇතැම් බෞද්ධයින් කටු ගැසීම ගිනි පෑගීම වැනි අභිචාරයන්ට හුරුව ඇත.මෙවැනි පූජා හින්දුන්ට ඔවුන්ගේ දහම අනුව ගැටලුවක් නොමැති වුනත් බෞද්ධයින්ට කිසිසේත්ම නුසුදුසුය.ආර්‍ය ශ්‍රාවක දිව්‍ය රාජයෙක් යන  සංඥාවෙන් කතරගම දෙවියන් පුදන බෞද්ධයකුට මෙවැනි දෑ කෙතරම් ගැලපේ දැයි සිතා බැලිය යුතුයි.

බාහිර සබැදි 
සැලළිහිණි සන්දේශය

ගණදෙවි හෑල්ල සහ වදන් කවි පොත

බලන්ගොඩ ආනන්ද මෛත්‍රි හිමියන්ගේ අපට නොපෙනෙන ලෝකය
ආර්ඩියුන‌ෝ

ආර්ඩියුනෝ කියන්නේ ක්ෂුද්‍ර පාලක නිර්මාණය කරන සමාගමක් වගේම ප්‍රජාවක්. ඒ වගේම ලංකාව තුළ ඉක්මණින්ම ජනප්‍රිය වුණ උපාංගයක්. මෙච්චර කාලයක් ලංකාවේ Advance Electronic කටයුතු වලට පාවිච්චි වුණේ PIC ක්ෂුද්‍ර පාලක (PIC Microcontrollers). PIC Programming ඉගෙනගත්ත අය දන්නවා ඒක ඉගෙනගන්න විඳපු දුක. Registers කටපාඩම් කරන්න, Timers, Interrupts හසුරවන්න කොච්චර මහන්සි වෙන්න ඕනද කියලා. ආර්ඩියුනෝ වලදී නම් මේ දුක විඳින්න ඕන නෑ.

ආර්ඩියුනෝ ගැන කෙටි හැඳින්වීමක් කළොත්, මේක open-source platform එකක්. ඒ කියන්නේ  Linux වගේ. අපිට ඔනම විදිහකට ආර්ඩියුනෝ පද්ධති වැඩිදියුණු කරන්න, හදලා විකුණන්න වුණත් අවසර තියෙනවා. ආර්ඩියුනෝ පුවරු (Arduino Boards) සදහා පාවිච්චි කරන්නේ Atmel සමාගමේ ATmega වර්ගයේ ICs. මේවා PIC වලට වඩා මිලෙන් අඩුයි වගේම කාර්යක්ෂමතාවයෙනුත් ඉහළයි. (ඒත් ලංකාවේ වෙළඳපොලේ තවමත් මේවා හොයාගන්න අමාරුයි.)

ආර්ඩියුනෝ එක්ක වැඩ කරන්න අපි සපයාගන්න ඕන දේවල් කිහිපයක් තියෙනවා.
 ආර්ඩියුනෝ පුවරුවක් (Arduino Board)
 ආර්ඩියුනෝ මෘදුකාංගය

1. ආර්ඩියුනෝ පුවරුවක් (Arduino Board)  
ආර්ඩියුනෝ වැඩසටහන් සියල්ල ක්‍රියා කරන්නේ මේ බෝඩ් එක මගිනුයි. දැනට එකිනෙක වෙනස්කම් තියෙන ආර්ඩියුනෝ බෝඩ් වර්ග ගණනාවක් තියෙනවා. Arduino Uno, Arduino Due, Arduino Mega, Arduino Diecimila, Arduino Leonardo කියන්නේ ඒවා අතරින් කිහිපයක් විතරයි. මේ අතරින් වඩාත් ම ජනප්‍රිය Arduino Uno බෝඩ් එක.

ආර්ඩියුනෝ ඔරිජිනල් බෝඩ් එකක් නම් ටිකක් ගණන්. පොඩිම බෝඩ් එක 30$ විතර වෙනවා.

=== ඩ
2. ආර්ඩියුනෝ මෘදුකාංගය  ===
ආර්ඩියුනෝ ප්‍රෝග්‍රෑමින් සදහා Arduino IDE මෘදුකාංගය අවශ්‍ය වෙනවා. මේ මෘදුකාංගය Arduino.cc නිල වෙබ් අඩවියෙන් නොමිලේම ලබාගත හැකියි.

Useful Links  

 https://nuwanjaliyagoda.blogspot.com/2016/01/arduino.html
 http://apps.ceykod.com/arduino
ඔස්ට්‍රේලියා කණ්ඩායමේ ඉන්දිය සංචාරය 2017

The Australia cricket team are currently touring India in September and October 2017 to play five One Day Internationals (ODIs) and three Twenty20 International (T20I) matches. The Board of Control for Cricket in India (BCCI) confirmed the full dates in September 2017. Ahead of the ODIs, Australia played a 50-over warm-up match against India's Board President XI, with Australia winning by 103 runs.

Josh Hazlewood was ruled out of Australia's squad, after suffering an injury during the first Test against Bangladesh in August 2017. Kane Richardson was added to Australia's squad as a replacement for Hazlewood. Shikhar Dhawan was not available for the first three ODIs, as he took leave to attend to his wife, who was unwell. Peter Handscomb was added Australia's ODI squad as a cover for Aaron Finch, who was struggling with a calf injury. Ravindra Jadeja was added to India's ODI squad for the first three matches, as a replacement for Axar Patel who injured his ankle.

එක්දින තරග

පළමු තරගය

දෙවන තරගය

තෙවන තරගය

හතරවන තරගය

පස්වන තරගය

විස්සයි20 තරග

පළමු තරගය

දෙවන තරගය

තෙවන තරගය

References
ජයි ශ්‍රී ක්‍රිෂ්ණා

ජයි ශ්‍රී ක්‍රිෂ්ණා (සිංහල: ජය ශ්‍රී ක්‍රිෂ්ණා) යනු සාගර් පික්චර්ස් වෙතින් නිෂ්පාදිත ඉන්දියානු රූපවාහිනී කතාමාලාවකි. මෙය 2008 ජූලි 21 සිට 2009 සැප්තැම්බර් 15 දක්වා කලර්ස් නාළිකාවෙන් හින්දි බසින් විකාශය විය. මෙහි දෙමළ හඬකැවූ ප්‍රභේදය රාජ් ටීවී ඔස්සේ 2009 අප්‍රේල් 20 සිට 2010 ජූනි 14 තෙක් විකාශය විය.

නළු මේඝන් ජාදව් මෙහි ක්‍රිෂ්ණාගේ චරිතය නිරූපණය කරයි. මෙය රාමනන්ද් සාගර්ගේ සාර්ථක වැඩසටහනක් වූ ශ්‍රී ක්‍රිෂ්ණාහි ප්‍රතිනිර්මාණයකි. මෙය මෙහෙයවන ලද්දේ සාගර් පික්චර්ස්හි මෝති සාගර් විසිනි. මේ සඳහා මහාභාරතය, හරිවංස, භගවත පුරාණය සහ විෂ්ණු පුරාණය පාදක කොටගෙන ඇත. රිෂ්තේ නාළිකාව මගින් මෙය එක්ස්ත රාජධානියේ ද විකාශය කරන ලදී. ශ්‍රී ලංකාව තුළ මෙහි දෙමළ හඬකැවූ ප්‍රභේදය සිංහල උපසිරැසි සමගින් ශක්ති ටීවී නාළිකාව ඔස්සේ විකාශය විය.

කථා පුවත
ජයි ශ්‍රී ක්‍රිෂ්ණා මගින් විෂ්ණු දෙවියන්ගේ ක්‍රිෂ්ණ අවතාරය පිළිබඳ නිරූපණය වේ. මෙමගින් ඉන්දියාවේ ගෝඛුල්, මථුරා, හස්තිනාපුර සහ ද්වාරකා යන නගර පසුබිම් වී ඇත. ක්‍රිෂ්ණාගේ උපතේ සිට ඔහුගේ ළමා විය, යොවුන් විය වැනි අවස්ථාවන්හි කථාපුවත් හෙවත් ලීලාවන් ද, මථුරාවේ සහ ද්වාරකාවේ කුමරුන් ලෙස සිටි අවධි ද නිරූපණය කෙරේ.

මඛාන් චෝර් (මෝරු සොරා) ලෙස ප්‍රචගිත ක්‍රිෂ්ණා සහ සුදාම අතර සදාකාලික මිත්‍රත්වයක් පැවතිණි. තවද, ක්‍රිෂ්ණා විසින් පුතානා රාක්ෂ රැජින සහ විෂ සහිත කාලිය නාගයා දමනය කළේ ය. තවත් රසවත් කථා පුවතක් වන්නේ ක්‍රිෂ්ණා කුඩා දරුවකුව සිටි කාලයේ ඔහුගේ හදාගත් මව වූ යශෝධා ඔහු‍ගේ මුඛය තුළින් සම්පූර්ණ විශ්වයම දැක තිබීමයි.

නව යොවුන් වියේ දී ඔහු සහ රාධා අතර දිව්‍යමය සම්බන්ධතාවයක් පැවතිණි. වෘන්දාවනයේ ගෝපිකාවන් සමග ඔහු සිදුකළ නර්තනය රාස ලීලා ලෙස ප්‍රකට විය. පසුව, ඔහු වැඩුණු මිනිසකු බවට පත්වීමත් සමග මෙම කතාමාලාව තුළින් ඔහු සිය දුෂ්ට මාමණ්ඩිය වූ කංස විනාශ කළ අයුරු නිරූපණය වේ. (නමුත් පුරාවෘත්තවල සඳහන් වන්නේ ක්‍රිෂ්ණා සිය මාමණ්ඩියව මරාදමන විට ඔහු වයස අවුරුදු 12ක පමණ ලාබාල දරුවකු බවයි)

කුමරකු බවට පත්වීමත් සමග, ක්‍රිෂ්ණා රුක්මිණී, සත්‍යභාමා සහ ජම්බාවතී සමග විවාහ වේ. එසේම ක්‍රිෂ්ණා විසින් නරකාසුර නම් රාක්ෂයාගේ සිරභාරයේ සිටි තරුණියන් 16,100 දෙනකුව ද විවාහ කර ගනු ලබයි. ඔහු මෙය සිදු කරන්නේ ඔවුන්ගේ ගෞරවය රැක ගැනීමටයි. ක්‍රිෂ්ණාගේ භාර්යාවන් විෂ්ණු දෙවියන්ගේ බිසව වන ලක්ෂ්මී දේවියගේ විවිධ ස්වරූපයන් යැයි විශ්වාස කෙරේ.

එසේම කතාමාලාව මගින් ක්‍රිෂ්ණා විසින් පාණ්ඩවයන්ගේ මස්සිනා වූ අයුරුත්, අර්ජුනගේ හොඳම මිතුරා වූ අයුරුත් නිරූපිත ය. ද්‍රෞපදීට සොහොයුරකු බඳුවූ ඔහු, මහා දූ කෙළියේ දී අසාධාරණ ලෙසින් පාණ්ඩවයන්ගේ දේපළ සමග ඇයව දිනාගත් කෞරවයන්ගේ අඩන්තේට්ටම්වලින් ඇයව මුදා ගනියි. කුරුක්ෂේත්‍ර මහා යුද්ධයට පෙර ඔහු භගවද් ගීතාවේ ඥානය අර්ජුනට ලබා දෙයි.

කතාමාලාව මගින් තවදුරටත් ක්‍රිෂ්ණා පරිපූර්ණ පුත්‍රයකු, ස්වාමි පුරුෂයකු, සොහොයුරකු, මිතුරකු, රජකු සහ පෙම්වතකු ලෙස නිරූපණය කොට ඇත. මෙමගින් ක්‍රිෂ්ණාගේ යෞවන විය තෙක් සිදුවීම් දක්නට ලැබේ.

චරිත නිරූපණය

නිෂ්පාදක කණ්ඩායම

මහාභාරතය පාදක කරගත් නිර්මාණ
ඉන්දියානු මිත්‍යා රූපවාහිනී කතාමාලා
2008 ඉන්දියානු රූපවාහිනී කතාමාලා ඇරඹීම්
2009 ඉන්දියානු රූපවාහිනී කතාමාලා අවසන් වීම්
කලර්ස් (රූපවාහිනී නාළිකාව) කතාමාලා
ඉන්දියානු රූපවාහිනී සෝප් ඔපෙරා
කාව්‍ය පාදක කරගත් රූපවාහිනී වැඩසටහන්
රූපවාහිනී කතාමාලා
මරගත වීණෛ (දෙමළ කතාමාලාව)

මරගත වීණෛ යනු සන් ටීවී ඔස්සේ විකාශය වන 2014 ඉන්දියානු දෙමළ-භාෂා සෝප් ඔපෙරාවකි. 2014 ජනවාරි 27 විකාශය ඇරඹි මෙය සඳුදා සිට සෙනසුරාදා දක්වා ප.ව. 12:30ට විකාශය විය. 2016 ඔක්තෝබර් 24 දින වැඩසටහවේ විකාශන වේලාව පෙ.ව. 11:30 (IST) ලෙස වෙනස් කෙරිණි. මෙහි ප්‍රධාන චරිත නිරූපණය කරනු ලබන්නේ සන්තෝෂි, කුමාර්, සංගීතා, රාජා, ම‍නෝකරන් සහ දීපා විසිනි. මෙය නිෂ්පාදනය කරන ලද්දේ සිනෙ ටයිම් එන්ටර්ටේන්මන්ට් ආයතනය විසින් වන අතර, අධ්‍යක්ෂණය කරන ලද්දේ එල්. මුතුකුමාරස්වාමි සහ පී. සෙල්වම් විසිනි. ශ්‍රී ලංකාව තුළ දෙමළ නාළිකාවන් වන ශක්ති ටීවී ඔස්සේ මෙය විකාශය වේ.

කථාපුවත
මරගත වීණෙ මගින් නිරූපණය වන්නේ තමන් වටා ඇති පීඩාකාරි දිවියෙන් ස්වාධීන වීමට උත්සාහ දරන දිව්‍යා (සන්තෝෂි) නම් කාන්තාවකගේ කථා පුවතයි.

චරිත නිරූපණය

ප්‍රධාන චරිත
 සන්තෝෂි, දිව්‍යා ලෙස
 කුමාර්
 සංගීතා
 රාජා

ආවර්තී චරිත

 මනෝකරන්
 දීපා
 දිව්‍යා භාරතී
 කුමරේසන්
 ශිව රංජනී/ ගංගා, රේඛා ලෙස
 කුරින්ජි නාතන්
 දුරෛ රාජ්
 රමියා
 ජෙනූයා
 සුන්දරපාණ්ඩියන්
 සුබ්‍රමණි
 නීමා, දිව්‍යා ලෙස
 රේෂ්මා පසුපුලේති, දිව්‍යා ලෙස
 උදයි
 සුදර්සන්
 සෛලශ්‍රී

මුල් ධ්වනිපථය

තේමා ගීතය
තේමා ගීතය රචනා කරන ලද්දේ සුපකට පද රචක යුගභාරතී විසිනි. සංගීත නිර්මාණය සංගීත අධ්‍යක්ෂ කිරාන් විසින් ද, ප්‍රති-පටිගකරණය දිනා විසින් ද සිදුකරන ලදී. මෙය ගායනා කරන්නේ හරිහරසුදාන් විසිනි.

ධ්වනිපථය

අන්තර්ජාතික විකාශය
2014 ජනවාරි 27 දින සිට මෙම කතාමාලාව සන් ටීවී නාළිකාවෙන් මෙන්ම සන් ටීවී HD තුළින් ද විකාශය වේ. නාළිකාවේ අන්තර්ජාතික බෙදාහැරීම ඔස්සේ මෙය ශ්‍රී ලංකාව, සිංගප්පූරුව, මැලේසියාව, අග්නිදිග ආසියාව, මැද පෙරදිග, එක්සත් ජනපදය, කැනඩාව, යුරෝපය, ඕෂනියාව, දකුණු අප්‍රිකාව සහ උප සහරානු අප්‍රිකාව තුළ සන් ටීවී තුළින් විකාශය කරනු ලබයි. මෙහි කථාංග යූටියුබ් නාළිකාවක් ඔස්සේ සිනෙ ටයිම්ස් ලෙස මුදාහැර ඇත. ශ්‍රී ලංකාවේ දෙමළ නාළිකාවක් වන ශක්ති ටීවී ඔස්සේ ද මෙය විකාශය කෙරේ.

  දෙමළ බසින් සිංහල උපසිරැසි සහිතව ශක්ති ටීවී ඔස්සේ විකාශය වේ. මෙය සඳුදා සිට සිකුරාදා දක්වා ප.ව. 6:00ට (SST) විකාශය වේ.

විකාශන ඉතිහාසය 
2014 ජනවාරි 27 දින මෙම වැඩසටහන සන් ටීවී ඔස්සේ විකාශය ඇරඹි අතර, එය සඳුදා සිට සෙනසුරාදා දක්වා ප.ව. 12:30ට (IST) විකාශය විය. පසුව, එහි කාල පරාසය වෙනස් වූ අතර, 2016 ඔක්තෝබර් 24 සඳුදා සිට පෙ.ව. 11:30ට (IST) විකාශය වන්නට විය. ප.ව. 12:30 (IST) කාල අවකාශය සඳහා නිජංගල් නම් නව වැඩසටහනක් ඇතුළත් කෙරිණි.

මේවාත් බලන්න
 සන් ටීවී විකාශය කළ වැඩසටහන් ලැයිස්තුව

ආශ්‍රේයයන්

බාහිර සබැඳි
 නිල වෙබ්අඩවිය 
 යූටියුබ් තුළ සන් ටීවී
 සන් ටීවී ජාලය 
 සන් සමූහය 

සන් ටීවී රූපවාහිනී කතාමාලා
දෙමළ රූපවාහිනී සෝප් ඔපෙරා
තමිල් නාඩු නාට්‍ය රූපවාහිනී කතාමාලා
2014 දෙමළ-භාෂා රූපවාහිනී කතාමාලා ඇරඹීම්
දෙමළ-භාෂා රූපවාහිනී වැඩසටහන්කරණය
රූපවාහිනී කතාමාලා
ද්‍රෞපදී

ද්‍රෞපදී (, ) යනු හින්දු වීරකාව්‍යයක් වන මහාභාරතයේ වඩාත් වැදගත් කාන්තා චරිතවලින් එකකි. වීරකාව්‍යයට අනුව, ඇය පංචාලයේ රජු වූ දෲපදගේ දියණියයි.

ද්‍රෞපදීට පුත්‍රයින් පස්දෙනකු විය. ඔවුන් නම් ප්‍රතිවින්ධ්‍ය, සුතසෝම, ශ්‍රැතකර්ම, සාතනික සහ ශ්‍රැතසේනයි.‍ ද්‍රෞපදී පංච කන්‍යාවන්ගෙන් අයකු ලෙස ද සැලකේ.

නිරුක්තිය
වෙනත් චරිත සේම මහාභාරතය තුළ ද්‍රෞපදී විවිධ නම්වලින් හඳුන්වා ඇත. ඇගේ නම් අතර පහත නම් දක්නට ලැබේ:

 ද්‍රෞපදී (द्रौपदी) – දෲපදගේ දියණිය.
 ක්‍රිෂ්ණා (कृष्णा) – අඳුරු සමක් ඇත්තිය.
 පංචාලි (पाञ्चाली) – පංචාල දේශයෙන් පැමිණෙන්නිය.
 යාඥාසේනි (याज्ञसेनी) – යාඥාවෙන් උපන්නිය.
 ‍දෲපදකන්‍යා (द्रुपदकन्या) – දෲපදගේ දියණිය.
 සෛරන්ධ්‍රි (सैरन्ध्री) – විශේෂඥ සේවිකා (දෙවන පිටුවහල් කාලයේ ඇය විරාත් රාජධානියේ රැජිනගේ වූ සුදේශනාගේ හිසකෙස් සකසන්නිය ලෙස කටයුතු කළ සමයේ භාවිතා වූවකි).
 මහාභාරතී (महाभारती) – භාරතගෙන් පැවතෙන්නන් පස් දෙනාගේ මහා භාර්යාව. (ඉන්දියානු නවකථා රචිකා චෛත්‍රා චතුර්වේදී සිය 'මහාභාරතී' ග්‍රන්ථයේ ද ඇයව මේ නමින් හඳුන්වයි).
 පර්ෂතී (पर्षती) – පෘෂතගේ මිණිපිරිය.
 නිතයුවණි (नित्ययुवनी) – වියපත් නොවන්නිය.
 මාලිනී (मालिनी) – මාලා සාදන්නිය.
 යෝජනගන්ධා (योजनगन्धा) – යොදුන් ගණනක් සුවඳ දැනෙන තැනැත්තිය.

මේවාත් බලන්න
 යාඥාසේනි, ප්‍රතිභා රායි රචිත නවකථාව
 යාඥාසේනි, සුමන් පොඛ්රේල්ගේ නාට්‍යය

ආශ්‍රේයයන්

ප්‍රභව
 Eminent women in the Mahabharata වනමාලා භවාල්කර් විසිනි.
 මහාභාරත (1999) ක්‍රිෂ්ණා ධර්මා විසිනි.
 මෘත්‍යුංජය මරාඨි නවකථාව
 ක්‍රිෂ්ණා ද්වෛපායන ව්‍යාසගේ මහාභාරත; ඉංග්‍රීසි පරිවර්තනය කිසාරි මෝහන් ගංගුලි

බාහිර සබැඳි 

 Sacred-texts.com
 ශ්‍රී ලංකාවේ කෞරව පෙළපත සහ ද්‍රෞපදී වන්දනය
 කරාගා වන්දනාව ද්‍රෞපදී දෙවඟන පිළිබඳ

මහාභාරතයේ චරිත
ක්‍රිෂ්ණාට සම්බන්ධ ජනයා
ඊඩිපස්

ඊඩිපස් ( හෝ  හෝ ;  Oidípous අර්ථය "ඉදිමුණු පාද") යනු තීබ්සයේ පුරාණෝක්තිගත ග්‍රීක රජ කෙනෙකි. ග්‍රීක පුරා‍ණෝක්තිවේදයේ එන ශෝකාන්ත වීරයකු වන ඊඩිපස් නොදැනුවත්ව එක්තරා අනාවැකියක් සම්පූර්ණ කරයි. එමගින් කියැවුණේ ඔහු සිය පියාව ඝාතනය කොට මව සමග විවාහ වීමෙන් පසු සිය නගරයට සහ පවුලට නොයෙකුත් උපද්‍රව ගෙන එන බවයි.

ඊඩිපස්ගේ කථාපුවත සොෆොක්ලීස්ගේ ඛේදාන්ත නාට්‍ය වන ඊඩිපස් නම් රජ සහ අනතුරුව කොලෝනස්හි ඊඩිපස් හා ඇන්ටිගනි සඳහා තේමා විය. මෙම නාට්‍ය සියල්ල එක්ව ගත් විට සොෆොක්ලීස්ගේ ත්‍රිත්ව තීබානු නාට්‍ය සෑදිණි. ඊඩිපස් තුළින් ග්‍රීක පුරාණෝක්ති සහ නාට්‍යවල වැදගත් ගුණාංග දෙකක් නිරූපණය කරයි: මනුෂ්‍යත්වයේ ඇති දෝෂ සහගත ස්වභාවය සහ රළු විශ්වයේ තනි පුද්ගලයකුගේ ඉරණම එම ගුණාංග වේ.

මෙහි වඩාත්ම ප්‍රකට පුරාණෝක්තියේ ප්‍රභේදය සැලකූ විට එය මෙසේ ය: ඊඩිපස් උපත ලැබූයේ ලේයස් රජුට සහ ජොකැස්ටා රැජිනට දාව ය. අනාවැකිය ඉටු වීම වැළැක්වීමට සිතා ලේයස් ඊඩිපස්ව මියයනු පිණිස කඳුකර පෙදෙසක දමා ගියේ ය. කෙසේනමුත්, ‍එ‍ඬේරන් විසින් ඊඩිපස්ව සොයාගත් අතර, පොලිබස් රජු සහ මෙරෝප් රැජින ඔහුව සිය දරුවකු ලෙසම හදාවඩා ගත්හ. ඩෙල්ෆියේ දිවැස් දෙවොලේ දී ඔහුට තමන් සිය පියාව ඝාතනය කොට මෑණියන් සමග විවාහ වන බවට වූ අනාවැකිය දැනගන්නට ලැබිණි. සිය සැබෑ දෙමාපියන් පිළිබඳ නොදත් ඔහු මෙමගින් තමන් පොලිබස් මරා මෙරෝප් සමග විවාහ වීම පැවසේ යැයි සිතා තීබ්සය වෙත පිටව ගියේ ය. ගමන අතරතුර දී ඔහුට වියපත් මිනිසකු මුණගැසෙන අතර එහි දී ඇතිවන රණ්ඩුවක දී ඊඩිපස් ඔහුව මරාදැමී ය. තීබ්ස් වෙත යාමෙන් පසු ඔහුට දැනගන්නට ලැබෙන්නේ මෑතක දී නගරයේ රජු (ලේයස්) මරාදමා ඇති බවත්, නගරය ස්ෆින්ක්ස් යටතට පත්ව ඇති බවත් ය. මෙම රාක්ෂයාගේ ප්‍රහේලිකාවට නිවැරදිව පිළිතුරු දෙව ඊඩිපස් ඔහුව පරදා මියගිය රජුගේ කිරුළ හිමි කරගත්තේ ය. අනතුරුව ඔහු රජුගේ වැන්දඹුව වූ සිය මෑණියන් වන ඩොකැස්ටාව (නොදැනුවත්ව) විවාහ කරගත්තේ ය.

වසර ගණනාවකට පසු, තීබ්සයේ වසංගය අවසන් කිරීමට සිතා ඊඩිපස් ලේයස්ව මරාදැමූ තැනැත්තා පිළිබඳ සොයාබැලී ය. එහි දී එය සිදුකොට ඇත්තේ තමන් බැව් ඔහු වටහා ගත්තේ ය. තමන් විවාහ කොටගෙන ඇත්තේ සිය සැමියාගේ ඝාතකයා හෙවත් තමන්ගේම පුත්‍රයා බව වටහා ගන්නා ජොකැස්ටා ගෙල වළලාගෙන සිය දිවි හානි කරගන්නී ය. අනතුරුව ඇගේ වස්ත්‍රයේ වූ කූරු දෙකක් ගලවා ගන්නා ඊඩිපස් ඉන් සිය දෑස් අන්ධ කොට ගත්තේ ය.

ඊඩිපස්ගේ පුරාවෘත්තය නොයෙකුත් වෙනස්කම් සහිතව දක්නට ලැබේ. සිග්මන්ඩ් ෆ්‍රොයිඩ් විසින් ද මෙම නාමය ඊඩිපස් සංකීර්ණය හැඳින්වීමට භාවිතා කොට තිබේ.

මේවාත් බලන්න

ඇන්ටිගනි
එපිගනි
ප්‍රවේණි ආකර්ෂණය
මයිරා (පියකු සහ දියණියකගේ ව්‍යාභිචාරී ප්‍රේමය සඳහන් ග්‍රීක පුරාණෝක්තිය)
කොලොනස්හි ඊඩිපස්
ඊඩිපස් සංකීර්ණය
ඊඩිපස් නම් රජ
ඊඩිපස් (යුරිපිඩිස්)

සටහන්

ආශ්‍රේයයන්
Brown, A.L. "The End of the Seven against Thebes" The Classical Quarterly 26.2 (1976) 206-19.
Carloni, Glauco and Nobili, Daniela. La Mamma Cattiva: fenomenologia, antropologia e clinica del figlicidio (Rimini, 2004).
Dallas, Ian, Oedipus and Dionysus, Freiburg Press, Granada 1991. ISBN 1-874216-02-9.
Graves, Robert, The Greek Myths
Lowell, Edmunds, Oedipus. (Gods and Heroes of the Ancient World), London/New York:  Routledge, 2006. ISBN 978-0-415-32935-4.
 Smith, William; Dictionary of Greek and Roman Biography and Mythology, London (1873). "Oe'dipus" 

ග්‍රීක පුරාණෝක්ති වීර වන්දනාව
තීබානු රජවරු
ග්‍රීක රාජඝාතන
පීතෘඝාතකයෝ
නටරාජ

නටරාජ (සංස්කෘත: नटराज, "නර්තනයට අධිපති") යනු හින්දු දෙවි ශිව විශ්වීය නර්තන ශිල්පියා ලෙස නිරූපණය කිරීමයි. ඔහුගේ නර්තනය සංදර්භය මත පදනම්ව තාණ්ඩවම් හෝ නඩාන්ත ලෙස හැඳින්වේ. මෙම ඉරියව්ව සහ කලාකෘති පිළිබඳ අංශුමාද්භේද ආගම සහ උත්තරකාමික ආගම වැනි බොහෝ හින්දු ග්‍රන්ථවල සඳහන් වන අතර, මෙම නර්තන කැටයම් හෝ ප්‍රතිමා සියලු ප්‍රධාන ශෛවාගමික හින්දු දේවාලවල දක්නට ලැබේ.

මෙහි සම්භාව්‍ය නිරූපණය 6වන සියවස අවට එල්ලෝරා ලෙන් සහ බදාමි ලෙන් කැටයම්වල දක්නට ලැබේ. 10වන සියවස අවට, තමිල් නාඩුව තුළ එහි වඩාත් පරිණතම සහ ප්‍රකටම නිදසුන් චෝළ ලෝකඩ ප්‍රතිමාවලින් දැකගත හැක. විවිධ උසින් යුත් මෙම ප්‍රතිමා සාමාන්‍යයෙන් අඩි හතරට වඩා උසින් අඩු අතර වැඩි අවස්ථා ද හමුවේ. ඓතිහාසික කලා නිර්මාණ අතර නටරාජා කැටම් දකුණු ඉන්දියාවේ බොහෝ ප්‍රදේශ, අග්නිදිග ආසියාවේ බාලි හා කාම්බෝජය වැනි ප්‍රදේශවලින් සහ මධ්‍ය ආසියාවෙන් හමුවේ.

නර්තන සහ නාට්‍යමය කලාවන්ට අධිපති ලෙස ශිව දෙවියන් නිරූපණය කළ මෙම ප්‍රතිමා කලාව පිළිබඳ හින්දු ග්‍රන්ථවල සඳහන් ශෛලීන් සහ මිනුම් උපයෝගී කොටගෙන නිර්මාණය කරන ලදී. එමගින් දර්ශීයව ශිව එක් නාට්‍ය ශාස්ත්‍ර ඉරියව්වකින් යුතුව, සිය පසුපස වම් හස්තයේ අග්නිය දරාසිටින අතර, එහි ඉදිරි හස්තයෙන් ගජහස්ත හෙවත් දණ්ඩහස්ත මුද්‍රාවත්, නාගයකු එතී සිටින ඉදිරිපස දකුණු හස්තයේ අභය (බිය නොවීම) මුද්‍රාවත් නිරූපණය වේ. එය සූත්‍ර පාඨයක් කෙරෙහි යොමු කොට ඇත. පසුපස දකුණු හස්තයෙහි බොහෝවිට දමරු නම් උඩැක්කියක් වැනි සංගීත භාණ්ඩයක් දරාසිටිනු නිරූපිත ය. ඔහුගේ සිරුර, ඇඟිලි, වළලුකර, ගෙල, මුහුණ, හිස, කන් පෙති සහ වස්ත්‍රය විවිධ මෝස්තරවලින් අලංකාර කොට ඇති අතර, ඒවා ඓතිහාසික යුගය සහ ප්‍රදේශය අනුව වෙනස් විය හැක. ඔහු වටා ගිනි සිළු වළල්ලක් ඇති අතර, පද්ම පීඨයක් මත සිය වම් පාදය ඔසවාගෙන (කලාතුරකින් දකුණු පාදය ඔසවා සිටින අවස්ථා ද හමුවේ) සිටියි. සිය දකුණු පාදයෙන් වාමනයකු පාගාගෙන සමබරව සිටියි. මෙම වාමන රුව (අපස්මාර හෝ මූයලක) මගින් අවිද්‍යාව සංකේතවත් කෙරේ. මෙම උද්වේගී නර්තනයේ ඇති ගතික ස්වභාවය කැරකැවී ගිය කේශ කලාපයෙන් පෙනී යන අතර, එහි සිහින් කෙස් වැටි හිසට පිටුපසින් විජිනියක් මෙන් සැකසී ඇත. 12වන සියවසේ සිටම ඉන්දියානු විද්වතුන් විසින් නටරාජ රුවේ ලක්ෂණ විවිධ අයුරින් අර්ථ දක්වා ඇති අතර, එහි සංකේතාත්මක සහ දාර්ශනික අර්ථය එහි දී ඉදිරිපත් කොට ඇත.

ඉන්දියාවේ වඩාත් ප්‍රචලිත ප්‍රතිමා සංකේතයක් වන නටරාජ රුව ඇතැම් අවස්ථාවල දී ඉන්දීය සංස්කෘතියේ සංකේතයක් ලෙස ද භාවිතා වේ. එපමණක් නොව එය හින්දු කලාවේ අග්‍රගන්‍ය නිර්මාණයක් ලෙස ද සැලකේ.

ගැලරිය

ආශ්‍රේයයන්

වැඩිදුර කියවීමට

බාහිර සබැඳි
 ශිවගේ නර්තනය: දකුණු සහ අග්නිදිග ආසියාවේ ප්‍රතිමා ශිල්පය සහ නර්තන සම්ප්‍රදාය, ඇලසැන්ඩ්‍රා අයියර් (2000), කලාව තුළ සංගීතය
 ශිව නටරාජා ප්‍රතිමා ශිල්පය, ෆ්‍රියර් සැක්ලර් ගැලරිය, ස්මිත්සෝනියානු
 නටරාජ: ඉන්දියාවේ අග්නි චක්‍රය, ස්ටීවන් පයින් (1994)
 චිදම්බරේස්වරර් නටරාජා දේවාලය
 නටරාජා පින්තූර එකතුව

ශිවගේ ස්වරූප
හින්දු නර්තන සම්ප්‍රදායයන්
දෙමළ දෙවිවරු
ඉන්දියානු කලාව
ඉන්දියානු ප්‍රතිමා කලාව
හින්දු ප්‍රතිමා ශිල්පය
හින්දු දෙවිවරු
ෂීබාහි රැජින

ෂීබාහි රැජින යනු බයිබලීය චරිතයකි. ඇය සොලමන් රජු මුණගැසීමට පැමිණි පුවත විවිධ යුදෙව්, අරාබි සහ ඉතියෝපියානු ප්‍රභේදනයනට පක්ව පෙරදිග වඩාත් ප්‍රකට පුරාවෘත්තයක් බවට පත්ව ඇත.

මේවාත් බලන්න 
 මිනෙයාන්
 හඩ්‍රාමව්ත්
 කටාබන්
 කාහ්ටැනයිට්
 බයිබලීය වෘත්තාන්ත සහ කුරානය

ආශ්‍රේයයන්

ගන්ථාවලිය

 Thaʿlabī, Qiṣaṣ ̣(1356 A.H.), 262–4
 Kisāʾī, Qiṣaṣ (1356 A.H.), 285–92
 G. Weil, The Bible, the Koran, and the Talmud ... (1846)
 G. Rosch, Die Königin von Saba als Königin Bilqis (Jahrb. f. Prot. Theol., 1880) 524‒72
 M. Grünbaum, Neue Beiträge zur semitischen Sagenkunde (1893) 211‒21
 E. Littmann, The legend of the Queen of Sheba in the tradition of Axum (1904)
 L. Ginzberg, Legends of the Jews, 3 (1911), 411; 4 (1913), 143–9; (1928), 288–91
 H. Speyer, Die biblischen Erzählungen im Qoran (1931, repr. 1961), 390–9
 E. Budge, The Queen of Sheba and her only son Menyelek (1932)
 J. Ryckmans, L'Institution monarchique en Arabie méridionale avant l'Islam (1951)
 E. Ullendorff, Candace (Acts VIII, 27) and the Queen of Sheba (New Testament Studies, 1955, 53‒6)
 E. Ullendorff, Hebraic-Jewish elements in Abyssinian (monophysite) Christianity (JSS, 1956, 216‒56)
 D. Hubbard, The literary sources of the Kebra Nagast (St. Andrews University Ph. D. thesis, 1956, 278‒308)
 La Persécution des chrétiens himyarites au sixième siècle (1956)
 Bulletin of American Schools of Oriental Research 143 (1956) 6–10; 145 (1957) 25–30; 151 (1958) 9–16
 A. Jamme, La Paléographique sud-arabe de J. Pirenne (1957)
 R. Bowen, F. Albright (eds.), Archaeological Discoveries in South Arabia (1958)
 Encyclopedic Dictionary of the Bible (1963) 2067–70
 T. Tamrat, Church and State in Ethiopia (1972) 1270–1527
 W. Daum (ed.), Die Königin von Saba: Kunst, Legende und Archäologie zwischen Morgenland und Abendland (1988)
 J. Lassner, Demonizing the Queen of Sheba: Boundaries of Gender and Culture in Postbiblical Judaism and Medieval Islam (1993)
 M. Brooks (ed.), Kebra Nagast (The Glory of Kings) (1998)
 J. Breton, Arabia Felix from the Time of the Queen of Sheba: Eighth Century B.C. to First Century A.D. (1999)
 D. Crummey, Land and Society in the Christian Kingdom of Ethiopia: From the Thirteenth to the Twentieth Century (2000)
 A. Gunther (ed.), Caravan Kingdoms: Yemen and the Ancient Incense Trade (2005)

ක්‍රි.පූ. 10වන සියවසේ රාජ්‍ය පාලිකාවෝ
ක්‍රි.පූ. 10වන සියවසේ බයිබලීය පාලකයෝ
අරාබි රැජිනියෝ
යේමනයේ පාලකයෝ
ඉතියෝපියාවේ යුදෙව්වෝ සහ යුදෙව් ආගම
ඉතියෝපියානු යුදෙව්වෝ
හීබෲ බයිබලයේ රජවරු
 බීටා ඊශ්‍රායලය
යේමනයේ පුරාතන ඉතිහාසය
යුදෙව් රජවරු
සොලමන්
ඉස්ලාමය සහ කාන්තාවෝ
ඉස්ලාමය තුළ බයිබලීය ජනයා
රජවරුන්ගේ පොත්
බයිබලයේ කාන්තාවෝ
පුරාතන යුදෙව් කාන්තාවෝ
නෙබුකැඩ්නෙසර් II

නෙබුකැඩ්නෙසර් II (; ;  ; පුරාතන ග්‍රීක: Ναβουχοδονόσωρ ; අරාබි: نِبُوخَذنِصَّر ; ක්‍රි.පූ. 634 – ක්‍රි.පූ. 562 පමණ) යනු ක්‍රි.පූ. 605 – 562 පමණ කාලයේ රාජ්‍ය කළ නව-බැබිලෝනියානු අධිරාජ්‍යයේ කැල්ඩියන් රජ කෙනෙකි. බැබිලෝනියාවේ එල්ලෙන උද්‍යාන ඉදිකිරීම මෙන්ම ජෙරුසලමේ දේවස්ථානය විනාශ කිරීම ද සිදුකළේ ඔහු විසින් යැයි සැලකේ. ඔහු පිළිබඳ ඩැනියෙල්ගේ ග්‍රන්ථය සහ බයිබලයේ පොත් කිහිපයක ද සඳහන් වේ.

අක්කාඩියානු නමක් වන නබූ-කුඩුරි-උසර් යන්නෙහි අර්ථය "නබු නබු දෙවියනි, මගේ පළමු පුත්‍රයා රැකගන්න" යන්නයි. මාර්ඩුක් දෙවියන්ගේ පුත්‍රයා වන නබු බැබිලෝනියානු ප්‍රඥාවේ දේවතාවා ද වේ. අභිලේඛනයක නෙබුකැඩ්නෙසර් තමන්ට ආමන්ත්‍රණය කොටගෙන ඇත්තේ නබුගේ "ආදරණීයයා" සහ "ප්‍රියතමයා" යන නාමයෙනි. මුලින් ඔහුගේ නම "නබු, මාගේ කුඩුරු රැකගන්න" ලෙස වරදවා අර්ථ දක්වා තිබිණි. එවිට කුඩුරු යනු දේපළවල අභිලේඛිත පාෂාණමය ඔප්පුවක් බඳු දෙයකි. කෙසේනමුත් පාලකයාගේ නමෙහි යෙදෙන විට කුඩුරු යන්නෙන් ආසන්න වශයෙන් "පළමුව උප්න පුත්‍රයා" හෝ "වැඩිමහල්ම පුත්‍රයා" යන්න අරුත් ගැන්වේ. හීබෲ නාමයේ ප්‍රභේද අතරට  සහ  (Nəḇuḵaḏreṣṣar) යන නම් ද ඇතුළත් වේ. ඔහුව බඛාත් නසර් යනුවෙන් ද හැඳින්වෙන අතර එහි අර්ථය "දෛවය ජයගන්නා" යන්නයි.

මේවාත් බලන්න
බැබිලෝනියාව
බැබිලෝනියාවේ රජවරු

ආශ්‍රේයයන්

වැඩිදුර කියවීමට
 Chapter 23, "The Chaldaean Kings" in Georges Roux, Ancient Iraq (3rd ed.). London: Penguin Books, 1992. ISBN 0-14-012523-X
 ABC 5: Chronicle Concerning the Early Years of Nebuchadnezzar
 Nabuchodonosor on the Catholic Encyclopedia

 Stefan Zawadski, "Nebuchadnezzar's Campaign in the 30th Year (575 BC): A Conflict with Tyre?" in Mordechai Cogan and Dan`el Kahn (eds), Treasures on Camels' Humps: Historical and Literary Studies from the Ancient Near East Presented to Israel Eph'al (Jerusalem, Magnes Press, 2008).
 T. E. Gaston, Historical Issues in the Book of Daniel, Oxford: Taanathshiloh, 2005

බාහිර සබැඳි

 නෙබුකැඩ්නෙසර්ගේ අභිලේඛනය. බැබිලෝනියානු සහ ඇසිරියානු සාහිත්‍යය – පැරණි පරිවර්තනය
 නෙබුකැඩ්නෙසර් ඉෂ්තාර් දොරටු අභිලේඛනය
 නෙබුකැඩ්නෙසර් පිළිබඳ යුදෙව් විශ්වකෝෂය
 කෙබුකැඩ්නෙසර් II සඳහා පුරාතන ඉතිහාස විශ්වකෝෂයේ ඇති තොරතුරු

ක්‍රි.පූ. 630 දශකයේ උපත්
ක්‍රි.පූ. 560 දශකයේ මරණ
ක්‍රි.පූ. 6වන සියවසේ බයිබලීය පාලකයෝ
ක්‍රි.පූ. 7වන සියවසේ බයිබලීය පාලකයෝ
බැබි‍ලෝනියානු රජවරු
ඩැනියෙල්ගේ ග්‍රන්ථය
ඉරාකයේ ජාතික සංකේත
බැබිලෝනියානු සිරභාරය
 
පැරණි තෙස්තමේන්තු ඇපෝක්‍රයිෆා ජනයා
කැල්ඩියන් රජවරු
දිව්‍යමය දෘෂ්ටීන්